మెదక్‌లో అత్యాధునిక బస్సుల తయారీ
- సిద్ధమైన 'డెక్కన్‌ ఆటో' యూనిట్‌
- 250 కోట్లతో ప్రపంచ స్థాయిలో ప్లాంట్‌
- రేపు సీఎం చేతుల మీదుగా ప్రారంభం
- మేటి బస్సుల తయారీకి చిరునామాగా తెలంగాణ
- నవతెలంగాణతో సంస్థ ప్రధాన సలహాదారు బాలాజీ రావు
నవతెలంగాణ- వాణిజ్య విభాగం
తెలంగాణ మరో ఆటో పరిశ్రమకు వేదిక కానుంది. 'డెక్కన్‌ ఆటో లిమిటెడ్‌' మెదక్‌ జిల్లా కొడకంచి గ్రామంలో సుమారు రూ.250 కోట్ల వ్యయంతో ప్రపంచ స్థాయి సమీకృత బస్సు తయారీ యూనిట్‌ను నెలకొల్పనుంది. ఏడాదికి సుమారు 3000 బస్సుల తయారీ సామర్థ్యంతో దీనిని ఏర్పాటు చేయనున్నట్లు కొరోనా సంస్థ డైరెక్టర్‌, డెక్కన్‌ ఆటో సంస్థ ప్రధాన సలహాదారు బాలాజీ రావు నవతెలంగాణకు తెలిపారు. అత్యాధునిక హంగుళతో ఏర్పాటు చేసిన ఈ యూనిట్‌లో దేశీయ మార్కెట్‌తో పాటు ఆసియా, ఆఫ్రికా వంటి విదేశీ మార్కెట్లకు అవసరమైన బస్సులను ఎగుమతి చేయనున్నట్లుగా ఆయన తెలిపారు. సంస్థ ఛైర్మన్‌గా ఎం.ఎస్‌ఆర్‌. ప్రసాద్‌కు పుణె కేంద్రంగా పని చేస్తున్న 'కొరోనా' బస్సు తయారీ కంపెనీలో కీలక వాటా ఉందని ఆయన తెలిపారు ఆ అనుభవంతోనే తెలంగాణ ప్లాంటును విస్తరించనున్నట్లు ఆయన వివరించారు. ఈ ప్లాంటుకు 'ఆటోమొటీవ్‌ రిసెర్చ్‌ ఆసోసియేషన్‌' (ఆరియా) గుర్తింపు ఉందని ఆయన తెలిపారు. చైనాకు చెందిన ఆటో సంస్థ జోంగ్టాంగ్‌తో డెక్కన్‌ ఆటోకు సాంకేతిక భాగస్వామ్యాం ఉందని ఆయన అన్నారు. ఈ ప్లాంటకు తెలంగాణ ముఖ్యమంత్రి కె.చంద్రశేఖర్‌రావు శనివారం (11న) ప్రార ంభించనున్నట్లు ఆయన వెల్లడించారు.
రెండు బ్రాండ్లలో బస్సుల తయారీ..
డెక్కన్‌ ఆటో లిమిటెడ్‌ సంస్థ మెదక్‌ ప్లాంటులో రెం డు బ్రాండ్లతో బస్సులను త యారు చేయనుందని బాలాజీ రావు వివరిం చారు. విలాసవంతమైన బస్సులను 'డెక్కన్‌' బ్రాండ్‌తోనూ, సాధరణ సిటీ, స్లీపర్‌ క్లాస్‌ బస్సులను 'కొరోనా' బ్రాండుతోను అందు బాటులోకి తేనున్నట్లుగా ఆయన వివరి ంచారు. పుణె కార్పొరేషన్‌ ఇచ్చిన 25 బస్సుల తయారీని కూడా ఇక్కడి ప్లాంటులోనే తయారు చేయనున్నట్లుగా ఆయన వివరించారు. మొదటి దశలో 3000 బస్సులను తాము లక్ష్యంగా పెట్టుకున్నప్పటికీ ఏడాది కాలంలో దీనిని రెెండింతలు చేసే దిశగా కృషి చేస్తున్నట్లు తెలిపారు. రానున్న ఆరేళ్లలో ఈ సంఖ్యను 6000 బస్సులకు పెంచాలని సంస్థ యోచిస్తోంది.
ప్రపంచస్థాయి ప్రమాణాలు..
హైదరాబాద్‌కు 40 కి.మి. దూరంలోని మెదక్‌ జిల్లా కొడకంచిలో దాదాపు 75 ఎకరాల విస్తీర్ణంలో 'డెక్కన్‌ ఆటో' సంస్థ ఈ సమీకృత బస్సు తయారీ యూనిట్‌ను ఏర్పాటు చేసినట్లు ఆయన వివరించారు. ఇందులో అత్యాధునిక నాణ్యత పరీక్షలను నిర్వహించేలా ఆధునిక ఏర్పాటు ఉన్నట్లుగా ఆయన వెల్లడించారు. 8 మీటర్ల నుంచి మొదలుకొని 18 మీటర్ల పొడవు గల బస్సులను ఇక్కడ తయారు చేయనున్నట్లు ఆయన తెలిపారు. ఈ ఏడాది సంస్థలో 400 మంది ఉద్యోగులు అవసరమవుతారని, 2017 నాటికి ఈ సంఖ్య 700కు చేరుతుందని ఆయన అన్నారు.
మీ స్నేహితులకు రికమెండ్ చెయ్యండి